CELEX: 32022R0092
Language: lv
Date: 2022-01-21 00:00:00
Title: Komisijas Īstenošanas regula (ES) 2022/92 (2022. gada 21. janvāris), ar ko nosaka noteikumus par to, kā piemērojama Eiropas Parlamenta un Padomes Direktīva (ES) 2019/883, ciktāl tā attiecas uz monitoringa datu metodikām un pasīvi izzvejotu atkritumu ziņošanas formātu (Dokuments attiecas uz EEZ)

24.1.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 15/16
               
            
         KOMISIJAS ĪSTENOŠANAS REGULA (ES) 2022/92
         (2022. gada 21. janvāris),
         ar ko nosaka noteikumus par to, kā piemērojama Eiropas Parlamenta un Padomes Direktīva (ES) 2019/883, ciktāl tā attiecas uz monitoringa datu metodikām un pasīvi izzvejotu atkritumu ziņošanas formātu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2019/883 (2019. gada 17. aprīlis) par ostas atkritumu pieņemšanas iekārtām kuģu atkritumu nodošanai un ar ko groza Direktīvu 2010/65/ES un atceļ Direktīvu 2000/59/EK (1), un jo īpaši tās 8. panta 7. punkta otro daļu,
         tā kā:
         
                     (1)
                  
                  
                     Saskaņā ar Direktīvas (ES) 2019/883 8. panta 7. punktu dalībvalstīm ir jānodrošina, ka tiek vākti monitoringa dati par pasīvi izzvejoto atkritumu apjomu un daudzumu un ka tie tiek paziņoti Komisijai.
                  
               
                     (2)
                  
                  
                     
                        Eurostat Atkritumu statistikas rokasgrāmatai (2) būtu jābūt par pamatu kvalitatīvai, saskaņotai un efektīvai atkritumu statistikai saskaņā ar Eiropas Parlamenta un Padomes Regulu (EK) Nr. 2150/2002 (3) un saskaņā ar Eiropas Parlamenta un Padomes Direktīvu 2008/98/EK (4), un tas ļautu salīdzināt datus starp dalībvalstīm.
                  
               
                     (3)
                  
                  
                     Eiropas Parlamenta un Padomes Direktīva 2002/59/EK (5) paredz, ka elektroniski jāziņo par iepriekšējiem paziņojumiem par atkritumiem, kas ietver informāciju par pasīvi izzvejotiem atkritumiem, turklāt ir vajadzīga īpaša metodika, lai no zvejas kuģiem, uz kuriem attiecas Direktīva (ES) 2019/883, bet kuri ir izslēgti no Direktīvas 2002/59/EK darbības jomas, savāktu informāciju par pasīvi izzvejotiem atkritumiem.
                  
               
                     (4)
                  
                  
                     Izmērīt pasīvi izzvejoto atkritumu masu un tilpumu ne vienmēr ir iespējams vai arī tas var nebūt izmaksu ziņā lietderīgi. Tāpēc būtu jāļauj dalībvalstīm masu aplēst kā tilpuma funkciju vai tilpumu – kā masas funkciju, izmantojot to apstākļiem piemērotu pasīvi izzvejoto atkritumu blīvuma aplēsi.
                  
               
                     (5)
                  
                  
                     Lai nodrošinātu to datu viendabīgumu, kvalitāti un salīdzināmību, kas savākti, lai monitorētu pasīvi izzvejoto atkritumu tilpumu un daudzumu visās dalībvalstīs, īstenošanas aktiem, ko pieņem saskaņā ar Direktīvu (ES) 2019/883, vajadzētu būt īstenošanas regulām.
                  
               
                     (6)
                  
                  
                     Šajā regulā paredzētie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Metode, ko dalībvalstis izmanto, lai vāktu datus par pasīvi izzvejoto atkritumu tilpumu un masu, atbilst Eurostat Atkritumu statistikas rokasgrāmatai.
            
            
               2.   Attiecībā uz zvejas kuģiem, kuri ietilpst Direktīvas 2002/59/EK darbības jomā, datu vākšana par pasīvi izzvejotiem atkritumiem balstās uz informāciju, kas sniegta iepriekšējā paziņojumā par atkritumiem saskaņā ar Direktīvas (ES) 2019/883 6. pantu.
            
            
               3.   Attiecībā uz zvejas kuģiem, kuri Direktīvas 2002/59/EK darbības jomā neietilpst, datu vākšana par pasīvi izzvejotiem atkritumiem balstās uz vienu no šādām metodēm, kas aprakstītas Eurostat Atkritumu statistikas rokasgrāmatā:
               
                           a)
                        
                        
                           apsekojumi;
                        
                     
                           b)
                        
                        
                           administratīvie vai citi avoti;
                        
                     
                           c)
                        
                        
                           statistisko aplēšu procedūras;
                        
                     
                           d)
                        
                        
                           šā punkta a), b) un c) apakšpunktā minēto metožu kombinācija.
                        
                     
         
         
            2. pants
            
               1.   Par pasīvi izzvejotiem atkritumiem ziņo saskaņā ar pielikuma 1. tabulā noteiktajiem komponentiem.
            
            
               2.   Pasīvi izzvejoti atkritumi var būt pamesti, pazaudēti vai citādi izmesti zvejas rīki, par kuriem var ziņot atsevišķi no cita jūras piedrazojuma.
            
            
               3.   Tas, par kādiem pasīvi izzvejotiem atkritumiem jāziņo obligāti un par kādiem – brīvprātīgi, ir noteikts pielikuma 2. tabulā.
            
            
               4.   Formāts, kādā sniedzamas ziņas par pasīvi izzvejotiem atkritumiem, un agregēšanas metode ir noteikti pielikuma 3. tabulā.
            
         
         
            3. pants
            
               1.   Pasīvi izzvejoto atkritumu daudzumu ziņo tilpuma un masas izteiksmē.
            
            
               2.   Vajadzības gadījumā tilpuma (V) pārrēķināšanu masā (m) aprēķina pēc šādas formulas:
               M = pV,
               kur “p” ir aplēstais materiāla blīvums (kgm–3), “m” ir masa (kg) un “V” ir tilpums (m3).
            
         
         
            4. pants
            No 2022. gada 1. janvāra dalībvalstis ziņo datus un informāciju par gada periodiem no 1. janvāra līdz 31. decembrim. Ziņojumus iesniedz elektroniski 12 mēnešos no tā pārskata gada beigām, par kuru tie savākti.
            Datus, kas savākti par 2021. gadu, dalībvalstis paziņo līdz 2022. gada 30. jūnijam, pēc iespējas ievērojot pielikumu.
         
         
            5. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Luksemburgā, 2022. gada 21. janvārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 151, 7.6.2019., 116. lpp.
         
         
            (2)  Manual on waste statistics – A handbook for data collection on waste generation and treatment (2013. gada izdevums), Eurostat Methodologies and Working papers, doi:10.2785/4198.
         
            (3)  Eiropas Parlamenta un Padomes Regula (EK) Nr. 2150/2002 (2002. gada 25. novembris) par atkritumu statistiku (OV L 332, 9.12.2002., 1. lpp.).
         
            (4)  Eiropas Parlamenta un Padomes Direktīva 2008/98/EK (2008. gada 19. novembris) par atkritumiem un par dažu direktīvu atcelšanu (OV L 312, 22.11.2008., 3. lpp.).
         
            (5)  Eiropas Parlamenta un Padomes Direktīva 2002/59/EK (2002. gada 27. jūnijs), ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK (OV L 208, 5.8.2002., 10. lpp.).
      
      
         
            PIELIKUMS
            
               1. tabula
            
            
               Pasīvi izzvejotu atkritumu komponenti
            
            
                        1. līmenis
                     
                     
                        Plastmasa
                     
                     
                        Metāls
                     
                     
                        Gumija
                     
                     
                        Koksne
                     
                     
                        Tekstilmateriāli
                     
                     
                        Citi atkritumi
                     
                  
                        2. līmenis
                     
                     
                        
                                    —
                                 
                                 
                                    Tīkli
                                 
                              
                                    —
                                 
                                 
                                    Bojas
                                 
                              
                                    —
                                 
                                 
                                    Zivju kastes
                                 
                              
                                    —
                                 
                                 
                                    Virves/auklas
                                 
                              
                                    —
                                 
                                 
                                    Pudeles
                                 
                              
                                    —
                                 
                                 
                                    Iepakojums
                                 
                              
                                    —
                                 
                                 
                                    Spriegošanas lentes
                                 
                              
                                    —
                                 
                                 
                                    Putas
                                 
                              
                                    —
                                 
                                 
                                    Kannas
                                 
                              
                                    —
                                 
                                 
                                    Naftas mucas
                                 
                              
                                    —
                                 
                                 
                                    Stiklšķiedra
                                 
                              
                                    —
                                 
                                 
                                    Mēslošanas līdzekļu un dzīvnieku barības maisi
                                 
                              
                                    —
                                 
                                 
                                    Citi lieli priekšmeti
                                 
                              
                     
                        
                                    —
                                 
                                 
                                    Naftas mucas
                                 
                              
                                    —
                                 
                                 
                                    Stieple
                                 
                              
                                    —
                                 
                                 
                                    Krāsas bundžas
                                 
                              
                                    —
                                 
                                 
                                    Eļļas filtri
                                 
                              
                                    —
                                 
                                 
                                    Citi priekšmeti
                                 
                              
                     
                        
                                    —
                                 
                                 
                                    Cimdi
                                 
                              
                                    —
                                 
                                 
                                    Riepas un siksnas
                                 
                              
                                    —
                                 
                                 
                                    Zābaki
                                 
                              
                                    —
                                 
                                 
                                    Citi priekšmeti
                                 
                              
                     
                        
                                    —
                                 
                                 
                                    Zivju ķeramie grozi
                                 
                              
                                    —
                                 
                                 
                                    Redeļkastes
                                 
                              
                                    —
                                 
                                 
                                    Paletes
                                 
                              
                                    —
                                 
                                 
                                    Citi priekšmeti
                                 
                              
                     
                        
                                    —
                                 
                                 
                                    Virves
                                 
                              
                                    —
                                 
                                 
                                    Apģērbs un apavi
                                 
                              
                                    —
                                 
                                 
                                    Citi priekšmeti
                                 
                              
                     
                        
                                    —
                                 
                                 
                                    Stikls
                                 
                              
                                    —
                                 
                                 
                                    Medicīniskie atkritumi
                                 
                              
                                    —
                                 
                                 
                                    Sanitārie atkritumi
                                 
                              
                                    —
                                 
                                 
                                    Citi priekšmeti
                                 
                              
                  
               
            
               2. tabula
            
            
               Obligātie un brīvprātīgie ziņošanas elementi
            
            
                        Obligāti vai brīvprātīgi
                     
                     
                        Apraksts
                     
                     
                        Attiecīgās ailes 3. tabulā, par kurām jāziņo
                     
                  
                        Obligāti
                     
                     
                        Visu pasīvi izzvejoto atkritumu kopējā masa un kopējais tilpums.
                     
                     
                        Šūnas 1. rindas 1. un 4. slejā (treknrakstā)
                     
                  
                        Brīvprātīgi
                     
                     
                        Pasīvi izzvejoto atkritumu masa un tilpums, kuri agregēti pēc to izcelsmes: PNIZR (*1) un cits jūras piedrazojums.
                     
                     
                        Visas šūnas 1. rindā
                     
                  
                        Brīvprātīgi
                     
                     
                        Pasīvi izzvejoto atkritumu masa un tilpums, kuri agregēti pa materiālu veidiem (plastmasa, metāli, gumija un citi atkritumi).
                     
                     
                        Visas šūnas 1. un 4. slejā
                     
                  
                        Brīvprātīgi
                     
                     
                        Pasīvi izzvejoto atkritumu masa un tilpums, kuri agregēti pēc to izcelsmes un materiāla veida
                     
                     
                        Visas 3. tabulas šūnas
                     
                  
               
            
               3. tabula
            
            
               Formāts, kādā ziņo par pasīvi izzvejotiem atkritumiem
            
            
                         
                     
                     
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        Kopējā masa (tonnās)
                     
                     
                        PNIZR (*2) (tonnās)
                     
                     
                        Cits jūras piedrazojums (tonnās)
                     
                     
                        Kopējais tilpums (m3)
                     
                     
                        PNIZR (*2) (m3)
                     
                     
                        Cits jūras piedrazojums (m3)
                     
                  
                        1
                     
                     
                        Kopā
                     
                     
                        A1+A2
                     
                     
                        A1 = B1+C1+D1+E1
                     
                     
                        A2 = B2+C2+D2+E2
                     
                     
                        F1+F2
                     
                     
                        F1 = G1+H1+I1+J1
                     
                     
                        F2 = G2+H2+I2+J2
                     
                  
                        2
                     
                     
                        Plastmasa
                     
                     
                        B1+B2
                     
                     
                        B1
                     
                     
                        B2
                     
                     
                        G1+G2
                     
                     
                        G1
                     
                     
                        G2
                     
                  
                        3
                     
                     
                        Metāli
                     
                     
                        C1+C2
                     
                     
                        C1
                     
                     
                        C2
                     
                     
                        H1+H2
                     
                     
                        H1
                     
                     
                        H2
                     
                  
                        4
                     
                     
                        Gumija
                     
                     
                        D1+D2
                     
                     
                        D1
                     
                     
                        D2
                     
                     
                        I1+I2
                     
                     
                        I1
                     
                     
                        I2
                     
                  
                        5
                     
                     
                        Koksne, tekstilmateriāli un citi atkritumi
                     
                     
                        E1+E2
                     
                     
                        E1
                     
                     
                        E2
                     
                     
                        J1+J2
                     
                     
                        J1
                     
                     
                        J2
                     
                  
               (*1)  Pamesti, nozaudēti vai citādi izmesti zvejas rīki.
            
               (*2)  Pamesti, nozaudēti vai citādi izmesti zvejas rīki.